Roger Williams

Si **Roger Williams** (namundag Louis Jacob Weertz, Oktobre 1, 1924 – Oktobre 8, 2011) sarong Amerikanong pyanista. Musikang popular an mas hilig niya, siya nakapaluwas na nin 116 album kan taon 2004.

Sinasabing sa pag'oltan kan taon 1955 abot 1972, nagkaigwa siya nin 38ng mga  hit album, 22 na hit single, kabali na diyan an numero unong kawat niya kan "Autumn Leaves". 

## Biograpiya

Namundag siya sa Omaha, Nebraska sa mga magurang niyang si Rev. Frederick J. Weertz (1891-1980), sarong Luteranong ministro, asin si Dorothea Bang Weertz (1895-1985), sarong maestra sa musika. Bago siya nagsarong taon an edad an pamilya nag'isog sa Des Moines, Iowa. Naedad pa sanang 3, siya nagkakawat na nin pyano... Kan siya yaon sa haiskul, huli sa pagsonson saiya kan saiyang ama, nagkainteres siya sa pagboksing alagad puminondo ta nabarian nin dungo pirang beses na.

Sa Drake U niversity sa Des Moines, siya nag'adal pormal sa pyano alagad sabi niya pinatalsik siya igdi ta nagpatogtog kan kantang "Smoke Gets in Your Eyes". . Si Weertz naglaog sa hokbong pandagat kan Estados Unidos asin nagsirbe sa ika-2 Gerang Pangkinaban. Kan yaon pa siya sa serbisyo, nagkua siyang kurso sa Batsilyer sa Idaho State College (ngonyan, Idaho State University) kan taon 1950, na nasundan ini nin pag'adal niya sa Drake, kun saen nagkua siyang master's degree. Pakatapos kaini, naghubo' siya sa Nuweba York asin nagklase siya sa  Juilliard, nin jazz piano sa lindong ni Lennie Tristano asin ni Teddy Wilson. 

Kan mga 1970, medyo nagluya an mga tagasunod niya alagad sige an pagrekord niya hanggan mga '80, Nagdanay an kabantogan niya asin nagin siyang saro sa pinakapopular na pyanista sa panahon pakagera. Siya man an kaenot'enoteng pyanista na nagawaran nin bitoon sa Walk of Fame kan Hollywood. Siya, daing loktaw, nagkawat nin pyano sa lambang nagigin Presidente kan Estados Unidos, poon ki Harry Truman sagkod ki Bill Clinton. 

Nagadan si Williams huli sa komplikasyon sa pancreatic cancer kan Oktobre 8, 2011 sa Los Angeles. Siya 87 anyos kan magadan.

## Diskograpiya

*"Near You" (Kapp Kl-1112 1958)
**Plays Christmas Songs* (Kapp KL1042, 1956)
**Roger Williams* (Kapp KL1012, 1956)
**Songs of the Fabulous Fifties * (Kapp KXL5000, 1957)
**Songs of the Fabulous Century* (Kapp KXL5005, 1958)
**More Songs of the Fabulous Fifties* (Kapp KL1130, 1959)
**Songs of the Fabulous Fifties- Part 1* (Kapp KL1209, 1960)
**Yellow Bird* (Kapp KL1244, 1961)
**Greatest Hits* (Kapp KS3260, 1962)
**Mr. Piano* (Kapp KS3290, 1962)
**Country Style* (Kapp KL1305, 1963)
**By Special Request* (Kapp KL3, 1964)
**The Solid Gold Steinway* (Kapp KL1354, 1964)
**Autumn Leaves-1965* (Kapp KL1452, 1965)
**Plays the Hits* (Kapp KL1414, 1965)
**Summer Wind* (Kapp KS3434, 1965)
**Born Free* (Kapp KS3501, 1966)
**By Special Request-Vol.2* (Kapp KS4, 1967)
**Golden Hits* (Kapp KS3530, 1967)
**Roger!* (Kapp KL1512, 1967)
**Amor* (Kapp KS3549, 1968)
**The Piano Magic of Roger Williams* (Columbia Record Club P3S5314, 1969)
**Summer of '42* (Kapp KS3650, 1971)
**Twilight Themes* (Longines LS206C, 1971)
**Love Theme from "The Godfather"* (Kapp KS3665, 1972)
**The Way We Were* (MCA-403, 1974)
**Autumn Leaves-The Best of Roger Williams* (Reader's Digest/MCA, 1978)
**Golden Christmas* (Holiday HDY-1927, 1981)
**1970's* (MCA2-4180, 1983)

## Mga panluwas na takod

*Opisyal na websayt ni Roger Williamshttp://www.mrpianotoday.com/
*Roger Williams sa IMDB
*Pahina sa AllMusic.com ki Roger Williams http://www.allmusic.com/artist/p1912
*Resolusyon  kan Lehislatura nin Iowa nag'oonra ki Roger Williams
*Roger Williams na pahina sa websayt kan Nebraska Music Hall of Fame 

## Toltolan